**ТЕХНИЧЕСКА СПЕЦИФИКАЦИЯ**

Доставяните хранителни продукти като качество, съдържание, производство, етикетиране, съхранение, транспортиране и др. трябва да отговарят на всички нормативни изисквания по българското законодателство, в това число на:

* Закон за храните, ДВ, [бр. 90](http://web.apis.bg/p.php?i=11203) от 15.10.1999 г.;
* Наредба № 1 от 26 януари 2016 г. за хигиената на храните, ДВ. бр.10 от 5.02.2016 г;
* Наредба 1 от 9.01.2008 г. за изискванията за търговия с яйца, ДВ, бр. 7 от 22.01.2008 г.;
* Наредба 2 от 23.01.2008 г. за материалите и предметите от пластмаси, предназначени за контакт с храни, ДВ, бр. 13 от 8.02.2008 г.;
* Наредба 3 от 4.06.2007 г. за специфичните изисквания към материалите и предметите, различни от пластмаси, предназначени за контакт с храни, ДВ, бр. 51 от 26.06.2007 г., ДВ, бр. 30 от28.03.2001 г.;
* Наредба за изискванията за етикетирането и представянето на храните, ДВ, бр. 102 от 12.12.2014 г.;
* Наредба № 16 от 28 май 2010 г. за изискванията за качество и контрол за съответствие на пресни плодове и зеленчуци, ДВ бр. 43 от 8.06.2010 г.;
* Наредба № 4 от 19 февруари 2008 г. за специфичните изисквания при производството, съхранението и транспортирането на сурово краве мляко и изискванията за търговия и пускане на пазара на мляко и млечни продукти, ДВ. бр.23 от 29.02.2008 г.;
* Наредба за изискванията към бързо замразените храни, ДВ, бр. 114 от 6.12.2002 г.;
* Наредба за изискванията към храните със специално предназначение, ДВ, бр. 107 от 15.11.2002 г.;
* Наредба за изискванията към някои частично или напълно дехидратирани млека, предназначени за консумация от човека, ДВ, бр. 8 от 30.01.2004 г.;
* Наредба за изискванията към плодовите конфитюри, желета, мармалади, желе-мармалади и подсладено пюре от кестени, ДВ, бр. 19 от 28.02.2003 г.,
* Наредба за изискванията към захарите, предназначени за консумация от човека, ДВ, бр. 89 от 20.09.2002 г.,
* Наредба № 32 от 23.03.2006 г. за окачествяване, съхраняване и предлагане на пазара на месо и черен дроб от домашни птици, ДВ. бр.29 от 7.04. 2006 г;
* Наредба №6 от 10.08.2011г. за здравословно хранене на децата на възраст от 3 до 7 години в детски заведения, ДВ, бр. 65 от 23.08.2011г.;
* Наредба № 9 от 16.09.2011г. за специфичните изисквания към безопасността и качеството на храните, предлагани в детските заведения и училищата, както и към храни, предлагани при организирани мероприятия за деца и ученици, издадена от Министъра на земеделието и храните, ДВ, бр. 73 от 20.09.2011г.;
* Регламент (ЕО) № 1924/2006 на Европейския Парламент и на Съвета от 20 декември 2006 година относно хранителни и здравни претенции за храните;
* Регламент (ЕО) № 853/2004 на Европейски парламенти на Съвета от 29 април 2004 година относно определяне на специфични хигиенни правила за храните от животински произход;

Специфични изисквания:

Хранителните продукти трябва да бъдат в добър търговски вид, екстра или първо качество /клас/, да отговарят на БДС и/ или на еквивалентни стандарти и да са придружени със съответния сертификат за качество, документ за произход или друг аналогичен/еквивалентен документ.

1. Хлябът да отговаря на утвърдени стандарти за производство, нарязан на филийки, опакован в индивидуални полиетиленови пликове;

2. Доставеният хляб да е произведен в деня на доставката;

3. Предлаганите месни заготовки и месни полуфабрикати трябва да са произведени по утвърдени стандарти „Стара планина“ и / или да са произведени по технологична документация (ТД)на производителите в случай, че отговарят на изискванията за суровини, заложени в техническите изисквания и рецептурите за производство на продукти по утвърдените стандарти. Месото и месните продукти трябва да отговарят на следните изисквания :

- месото да е без видими тлъстини, сухожилия и кости

- мляното месо да е с ниско съдържание на мазнини (не повече от 12,5 % от общата маса) и ниско съдържание на сол (не повече от 1,5 % от общата маса)

4. Доставяното месо от птици да е от Клас „А” и да отговаря на изискванията на Наредба № 32 от 23.03.2006 г. за окачествяване, съхраняване и предлагане на пазара на месо и черен дроб от домашни птици;

5. Замразената риба да бъде добре почистена от кожа, гръбначните кости и вътрешности, филетирана или нарязана на парчета.Не се разрешава предлагане на солена, пушена, сушена риба

6. Българското кисело мляко да отговаря на БДС 12:2010 или еквивалент;

7. Сиренето да отговаря на стандарта БДС 15:2010 или еквивалент;

8. Кашкавалът да отговаря на стандарт БДС 14:2010 или еквивалент;

9. Млечните продукти трябва да са произведени :

- само от сурово краве мляко, което отговаря на изискванията на приложение ІІІ, секция ІХ, глава І, т. ІІІ (3) на  Регламент 853 / 2004

- без съдържание на сухо мляко, растителни мазнини, консерванти, сгъстители и други добавки по смисъла на Наредба № 4 / 03.02.2015 г. за изискванията за използване на добавки в храните, ДВ 12 и на Регламент (ЕО) № 1333 / 16.12.2008 г. на Европейския парламент и на Съвета относно добавките в храните ( ОВ, L 354, 31.12.2008 г.)

10. Доставените кокоши яйца трябва да са от качество Клас „А”, теглова категория „L”, да са маркирани съгласно чл. 4 и чл. 5 от Наредба № 1 от 09.01.2008г. за изискванията за търговия с яйца, съгласно чл. 6 и чл. 7 от същата;

11. Доставяните плодови и зеленчукови консерви следва да отговарят на изискванията на Наредба за изискванията към соковете от плодове и някои сходни продукти, предназначени за консумация от човека и на Наредба за изискванията към плодовите конфитюри, желета, мармалади, желе-мармалади и подсладено пюре от кестени;

12. Пресните плодове и зеленчуци трябва да са в съответствие с Наредба № 16 от 28.05.2010 г. за изискванията за качество и контрол за съответствие на пресни плодове и зеленчуци. Плодовете и зеленчуците посочени в чл. 7, ал. 2 и ал. 3 от Наредбата: ябълки, цитрусови плодове, салати, праскови, круши, ягоди, сладки пиперки, десертно грозде, домати, банани, следва да са от „клас Екстра”. Пресните плодове и зеленчуци, за които не съществуват специфични стандарти за предлагане на пазара, следва да отговарят на общия стандарт за предлагане на пазара, съгласно чл. 7, ал. 4 от Наредбата;

13. Предлаганите плодове и зеленчуци трябва да са цели и здрави; да са чисти, без видими чужди вещества; без вредители; без неспецифичен мирис и/или вкус; с цвят, характерен за продукта, незасегнат от гниене или увреждания, които биха ги направили негодни за консумация.

Доставките на продуктите ще се извършва по месеци, както следва:

* Моркови – за всички месеци от годината;
* Лук кромид – за всички месеци от годината;
* Патладжани - за месеците юни, юли, август, септември;
* Краставици – за всички месеци от годината ;
* Зеле – за всички месеци от годината ;
* Картофи – за всички месеци от годината;
* Домати - за всички месеци от годината;
* Пипер ”капия” – за месеците юли, август, септември;
* Чушки – шипка – за месеците юни, юли, август, септември;
* Чесън - за всички месеци от годината
* Праз лук - за месеците октомври, ноември, декември, януари, февруари, март;
* Спанак замразен - през всички месеци от годината
* Тиквички – за месеците юни, юли, август;
* Гъби - през всички месеци от годината
* Тикви – за месеците септември, октомври, ноември;
* Лимони – за всички месеци от годината
* Портокали – за месеците ноември, декември, януари, февруари;
* Банани – за всички месеци от годината
* Мандарини – за месеците ноември, декември, януари;
* Ябълки - за всички месеци от годината
* Киви – за месеците декември, януари, февруари;
* Круши – за месеците декември, януари, февруари;
* Праскови – за месеците юни, юли, август, септември;
* Кайсии – за месеците май, юни;
* Нектарини – за месеците юни, юли, август;
* Дини - за месеците юни, юли, август, септември;
* Пъпеши – за месеците юни, юли, август, септември;
* Грозде – за месеците август, септември, октомври;

14. Доставеното брашно да отговаря на утвърдени стандарти за производство на брашно;

15. Зърнените храни и храните на зърнени основи да са без признаци на видимо плесенясване, с наличие на складови вредители и/или следи от тяхната дейност.

16. Предлаганите продукти да не съдържат генетично модифицирани организми, съгласно чл. 4а, ал. 4 от Закона за храните.

17. Всеки доставен продукт да е в начален срок на годност и да има остатъчен срок на годност не по-малко от 70 % към датата на доставка. При всяка отделна доставка хранителните продукти трябва да бъдат придружени със сертификат за качество по БДС, съобразно изискванията на ЗХ и ветеринарно-медицинско свидетелство за доставени продукти, съгласно изискванията на ЗВМД.

18. Млякото, млечните продукти, месото и месните продукти трябва да бъдат придружени с експертен лист за качество и санитарно разрешително.

19. Опаковката на продуктите да отговаря на изискванията на Закона за храните и Наредбата за изискванията за етикирането и представянето на храните и да гарантира възможността им за съхранение при обичайните за вида продукт условия.

20. Опаковката на всеки хранителен продукт следва да е здрава, с етикет на български език и да съдържа информация за вида на стоката, производителя, качеството, датата на производство и срока на годност. При етикирането на хранителните продукти да се включват: данни за наименованието, под което храната се продава; съставките на храната и количеството на някои от тях; срокът на годност и условията, при които трябва да се съхраняват; нето тегло или обем; име, седалище и адрес на производителя; маркировка за обозначение на партидата, към която принадлежи храната; указания за употреба – ако е необходимо.

21. Опаковките на храните не трябва да създават възможности за замърсяването им или за преминаването в тях на чужди и опасни за здравето на потребителя вещества. Опаковките на предварително пакетираните храни трябва да са изпълнени така, че да не позволяват промяна на храната.

22. При установяване на нарушение на целостта на опаковката, хранителните продукти не се приемат.

23. Транспортирането на хранителни продукти да се извършва съгласно Наредба № 5 от 25.05.2006 г. за хигиената на храните – Раздел - Изисквания при транспорт на храни, с транспортни средства, за които има издадено Удостоверение за регистрация от ОДБХ за превоз на хранителни продукти.

24. Превозните средства и/или използваните съдове за транспорт на храни да се поддържат чисти, в добро състояние и да предоставят условия, които не позволяват замърсяване на храните, и при необходимост се конструират по начин, който позволява почистването и/или дезинфекцията им.

25. Използваните съдове и отделенията на превозните средства да не се използват за транспорт на други стоки, освен храни, когато това може да доведе до замърсяване на храните.

26. Когато по едно и също време превозните средства се използват за транспорт на храни и други стоки или за транспорт на различни видове храни, при необходимост да се осигуряват условия за ефективното им разделяне.

27. Когато при доставката на хранителни продукти се установи, че хранителен продукт не отговаря на изискванията описани в техническата спецификация и договорните условия, включително на приложимите нормативни актове, кметът на общината, директорът на заведението или друг служител, определен от него, има право да направи рекламация, като откаже приемането на доставката и изиска доставяне на храна, напълно отговаряща като съдържание, количество и качество на договорените. Всички разходи за подмяната на неприетата доставка са за сметка на Изпълнителя.

28. Участникът да бъде в състояние да доставя конкретно заявени количества до крайния получател в сроковете посочени в договора.

29. Участникът да гарантира пълна подмяна на продуктите с отклонение в качеството още в деня на констатиране на отклонението.

30. Участникът трябва да е съгласен и да приема безотказно условията на поръчката, както и да гарантира точното изпълнение на заявките.